جزا او دونیایا قالماز/ مصطفی جباری
خوی کیدز:
جزا او دونیایا قالماز…
بو اولای گرچک دیر.
_ آتا آتا . وای جان وئریر
_ نولوب اوغول نولوب کیم ؟؟!!!
_ آتا حیوانین قیچین قمه له دی قان سو کیمی گئدیر…
_ حیوان ، دوزه ملی سؤزوو ده نولوب ؟ هاسی حیوان ؟!؟
_دانامیز جان وئریر ، زینال قمه سینله وروب دانامییزن قیچیندان حیوان آز قالیر جان وئرسین دده…
_ آی نانجیب تئز اول گئدک منی آپار دانانین یانینا الله ائلییریدر میندار اولمیایدی… قاچ…
دانا هله میندار اولمامیشدیر. فتح االله نین تکجه بیر داناسی وادیدیر. اونون تئزلیکله باشین کسیب اتلرین شهره آپاریب اونلاری ساتیب بیر یئنی مال آلیر…
زینال ( زین العابدین) قول چماقلیق ایدیر . هر نه ائله سهیدیر کیمسه اونون حریفی اولمازیریر. او آلوئرچی دیر . مال حیوان آلوئرچی سی.
***
_ یاور یادیندا او گون فتح ا.. هین داناسین قمله دینم. _ اوجا دهشتلی قهقههه چکیب زینال دئدی_
_ نه دئییم هن بتر ویردین ._ یاورین دیلی بونو دئییب اورکی آیری سؤز دئیردیر._
_ داناسینا صاحاب چیخمایان ، حیوانی سهلیدیر ، بالاسینین قیچین سیندیرام…
_ آرام سور ماشینی زینال نه قهیرسن ، یاوااااااش، ماشینین دالیندا قویون وار…
_ دانیشما گوزیولوغون بیری گوزیول. منه اؤیود ویرمه گئده_
_ نانجیب چیلیغین سونو یوخدو زینال بی.
_ یاخچی سنده ه ه منیم یول یولداشیما باخ هله؛ سنده ائله بیل چوخ اوز وئرمیشم یئتیشدیم شهره سنینکین سنه ده وئررم…
_ وااای گؤزله آرام گئت
_ ای وای تورموز اِ اِ نولدو وای وااایی….
***
ماشین چپه اولور زینالین قیچی یارالانیر … قویونلار هامیسی میندارلانیب، یاور کمایا گئدیر…
***
خسته خانادا
_ آ دوکتور قیچیما نولوب؟!
_ هئچ زاد ۱۰ گؤن چکمز اولکی گوندن یاخچی سنه ایشلر
_ اوزوم بیلیرم منه بیر شی اولماز. یاوره نولوب دیری قالار؟_ گولومسه ایله دئدی _
_ اونونکو الله الینده کمادا دیر…
_قویونلاریم نئچه اولدو هامیسی بو گئدنین ایشلری اولدو منی توتدی صحبنده… قور…
_ ایجازه زی نن.
***
اون گوندن سونرا زینال گیلین ائوده
_ آرواد قیچیم توختاماخق یئرینه گونو گوندن بترلشیر… چیرک ائلییب وای قچیم…
_ آی کیشی سنه بیر شی اولماز.آغاج یخیلسادا سن یخیلماسسان.
_ زهریمارا قاتیم دوکتورا گئدملییم صاباح . گؤزومه یوخو گلمیر آغریدان
***
خسته خانا دا
_ آ دکتور به سن دئمدین میه دوزلر هانی به آخی ،
_ گینه ده دئیرم کیچیزا بیر شی اولماییب.
_ آ دوهتور یاوردن نه خبر اولمیبی هله ، ای وای قیچیم آخ…
_ مگر خبرین یوخدور ؟
_ دوغوردان اولوب؟؟!!
_ او بیر معجزه ایله کومادان دوروب ، دونن آخشام بیمارستان دان مرخص اولدو.
_ گئدنین شانسی نا باخ ، بیزیم شانسا باخ
دکتور تعجب ایله زینال یا باخیب گئددی…
***
زینالین قیچی بیر ایلدن ، ۱۲ آی عذاب چکندن سونرا کسیلر…
***
فتح الله گیلین ائوینده
_ آتا آتا خبرین وار ؟
_ ندن؟
_آتا زینال بیین، دوکتورلار قیچین کسدیلر…
_ بو سوز یادیندا قالسین ، جزا او دنیایا قاماز …
یازار: مصطفی جباری سابق
azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk azb_Arab unk pes_Arab azb_Arab azb_Arab azb_Arab azb_Arab azb_Arab pbt_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab unk azb_Arab unk snd_Arab azb_Arab azb_Arab azb_Arab azb_Arab pes_Arab